cyanic-selkie/wikianc huggingface dataset:
Leioderes
Utseende
Middelsstore (9-15 millimeter), avlange, ensfarget lysbrune til brunrøde trebukker. Antennene er tynne og omtrent så lange som kroppen. Oversiden er nokså tett og kraftig punktert og litt matt. Pronotum har rundede sider uten tenner. Dekkvingene er nesten parallellsidige, med en litt vag, opphøyd lengderibbe.
Novo Santo Antônio
Novo Santo Antônio kan vise til:
Leioderes
Levevis
Leioderes kollari, som forekommer i Norden, lever i død ved av lønn (Acer spp.), mest i tynne greiner. De voksne billene besøker av og til blomster
Utbredelse
Slekten er utbredt i Europa og Midtøsten.
Joachim Gersdorff (1611–1661)
Oppvekst
Joachim Gersdorff ble født på godset Søbygaard, som ligger i Jylland. Hans far var den tyskfødte landgreve Christoffer von Gersdorff, som var meget rik, hvilket han beviste ved å kjøpe mange gods, som Palstrup, Isgaard, Søbygaard, Vosnæsgård og Udstrup. Det er ikke mye som er kjent om Joachim Gersdorffs ungdom; kun at han fra 1624 til 1629 studerte på Herlufsholm kostskole og i 1640 vendte hjem fra et kunnskapsopphold i Nordtyskland.
Politiker
I 1635 døde hans far, og han ble opphøyd i den danske adel. Han valgte godset Søbygaard som sitt hovedsete. Etter sin hjemkomst ble han hoffjunker hos Den utvalgte prins og kort tid etter kammerjunker hos prinsens gemalinne Magdalene Sibylla.
Joachim giftet seg med den unge Øllegaard Henriksdatter Huitfeldt i 1643. Giftemålet innbragte ham mange gods i Skåne, deriblant Tunbyholm. I 1646 ble han valgt til landkommissær i Skåne, mens han i årene 1648-49 var rådgiver for den nykronede konge Frederik III. I julen 1649 ble Joachim Gersdorff medlem av det danske rigsråd som bestod av Danmarks mektigste menn.
Gersdorff stod lenge på god fot med størstedelen av landets adel og stod konstant i kongens gunst. I 1651 ble han forfremmet til rikshovmester (statsminister), og han fikk Bornholm som len.
Joachims ekteskap med Øllegaard Huitfeld var ulykkelig: Øllegaard forelsket seg i den unge don Juan Kai Lykke til Gisselfeld og søkte om skilsmisse i 1654. Det ble ansett at skilsmissen ødela Joachim Gersdorffs ære, og han ble adskillige ganger nektet losji på adelens gods og slott. I 1655 stod Joachim for saken mot Corfitz Ulfeldt, som var anklaget for underslag og landsforræderi. Da Corfitz Ulfeldt tapte saken, gjenvant i samtidens øyne Joachim Gersdorff sin ære.
I 1657-60 var Danmark-Norge i krig med Sverige. I 1658 førte Gersdorff fredsforhandlingene med svenskene. Etter freden i Roskilde i 1658, hvor Danmark måtte avstå Skåne, Halland, Blekinge og Bornholm samt mye annet, skulle han ha sagt til svenskekongen: «Gid jeg ikke kunne skrive, thi jeg aldrig kunne skyld få for landssvigt og æresdrab for de mange tusinde sjæle, der nu efterlades i svenskens blodige hænder»".
Da eneveldet ble innført i 1660 forble Joachim Gersdorff i landets maktsentrum. Ikke som rigshofmester, men som rigsmarsk, Danmarks siste. I 1661 ble han alvorlig syk og døde. Ryktet lød, at døden skyldtes gift. Øllegaard Huitfeldt og hans tjener Godtfred ble holdt skyldige. Hun ble dømt, halshugget og lagt på hjul og steile to uker efter sin manns død. Godtfred ble dømt som landsforræder og landsforvist. Han ble begravet i Trinitatis kirkes krypt.
Boksamler
Gersdorff sto i brevveksling med lærde i Europa. Han interesserte seg for filosofi, og tok seg av Ole Worm og andre vitenskapsmenn. Han fikk samlet seg et anselig bibliotek, som talte ca. 3000 bind. Heri var den franske, spanske og italienske litteratur særlig representert, mens det fantes lite på tysk og dansk. Gersdorff testamenterte alle sine bøker til kong Frederik III, den største av de tre samlinger som ble grunnlaget for Frederik IIIs Det Kongelige Bibliotek.
Huaiyangkjøkkenet
Huaiyangkjøkkenet (forenklet kinesisk: 淮扬菜, tradisjonell kinesisk: 淮揚菜, pinyin: Huáiyáng cài) er en retning innen det kinesiske kjøkken som er utbredt rundt de lavere løp av de store elvene Huai og Yangtze, sentrert om byene Huai'an, Yangzhou og Zhenjiang i provinsen Jiangsu. Den er en av flere retninger innen jiangsukjøkkenet, og anses i kinesiske kulinariske kretser som en av de fire mest innflytelsesrike regionale retninger innen kinesisk matlaging, ved siden av det kantonesiske kjøkken, shandongkjøkkenet og sichuankjøkkenet.
Åfjord Froskemannsklubb
Åfjord Froskemannsklubb (stiftet i 1977), holder hus i Stoksund i Åfjord Kommune. Klubben arrangerer aktiviteter for fritidsdykking og båtturer. Fadderklubb til DS Lita som er vernet under kulturminneloven. Klubben har base på Aquarius Kro Og Marina i Stoksund. Klubben holder 2 dykkertreff i året, der dykkere som kommer helt fra Sundsvall i Sverige er med.
Volden skole (Verdal)
Volden skole er en barneskole som ligger i Helgådalen i Verdal kommune, ca 27 km fra Verdalsøra. Skolen dekker også de gamle skolekretsene Vera, Kleppen og Bjartan. I løpet av 1990-tallet flyttet elevene fra Bjartan og Vera til Volden skole.
Skolen var lokalisert på gården Volden inntil 1922, da gården brant ned til grunnen. Nytt skolebygg ble bygd året etter, og var i bruk inntil det nåværende skolebygget ble tatt i bruk i 1975. I forbindelse med 6-åringenes inntog i skolen, ble det i 1997 oppført et administrasjonsbygg. Det er også foretatt en del små bygningsmessige tilpasninger ellers.
I dag er Volden skole en del av Volden, Vuku og Garnes Oppvekstområde. Skolen er 3-delt med ca 41 elever fra 1.-7. trinn (skoleåret 2012/13). Det er totalt 11 ansatte på skolen, derav et pedagogisk personale på 5 personer.
Seiling under Middelhavslekene 2005
Seiling under Middelhavslekene 2005. Seiling var en av flere grener i de 15. middelhavslekene som ble arrangert i Almería i Spania i perioden 24. juni til 3. juli 2005. Det var 12. gangen som seiling var med på programmet for middelhavslekene. Det ble konkurrert i fem klasser og Frankrike ble beste nasjon med tre gullmedaljer foran Spania og Slovenia med en hver.
Åsmund Huser
Åsmund Gunnar Huser (født 27. februar 1950) er en norsk dokkespiller og skuespiller.
Huser er særlig kjent for å styre dukkene og gi stemme til flere figurer i NRKs barne-TV-programmer, blant annet Tøfflus i Jul i Skomakergata, Smitt og smule i Tre-fire-fem (Labbetuss), sjiraffen Raffen i Portveien 2 og Bjarne Betjent i Sesam Stasjon. Han har også spilt bakerspøkelset Napoleon i Uhu!.
Huser startet som dukkespiller i 1974, som ansatt ved Oslo Nye Teaters dukketeater. I 1978 begynte han å arbeide som frilanser. Han har turnert med en lang rekke egenproduserte dokketeaterforestillinger.
Våren 1980 hadde han sin første premiere med sitt eget teater, som han ga navnet Unge Husers Dukketeater. Ved siden av frilansvirksomheten har han også vært tilknyttet Oslo Nye Teater, Riksteatret og Brageteatret.
I romjulen 1988 sendte NRK barneprogrammet Rubbel og Bit – en musikal på badet. Der spilte Åsmund Huser figuren «Kontrabasskongen», som han selv var figurmaker for. Blant figurene han senere har gitt scenisk liv og stemme på fjernsyn, er dukken «Tøfflus» fra NRKs julekalender Jul i Skomakergata. Denne dukken ble skapt av Mona Wiig. Han var figurspilleren bak «Bjarne betjent» i barnetv-serien Sesam stasjon.
Christin Aamodt
Christin Aamodt (født 27. mars 1970) er en norsk journalist. Hun arbeidet tidligere i NRK, og var tilknyttet Dagsnytt18, Østlandssendingen, Søndagsavisa og Ukeslutt. Hun er nå tilknyttet Strix Television, en produsent av realityfjernsyn og annen underholdning.
Aamodt har bakgrunn fra flere frivillige organisasjoner i Norge, deriblant Ungdom Mot Narkotika hvor hun også var leder fra 1995 til 1997. Hun er i ettertid utnevnt til æresmedlem av organisasjonen for sin innsats der.
Videre har Aamodt vært leder i Barne- og ungdomsrådet i Oslo, daglig leder i Norges snowboardforbund, medlem i Presseforbundets offentlighetsutvalg, rådsmedlem i Sosial- og helsedepartementets Narkotikaforebyggende råd.
Aamodt var også valgkampsekretær for Oslo Rød Valgallianse ved stortingsvalget i 2005.
Hun har dessuten gjort seg kjent for sitt feministiske engasjement. Aamodt var redaktør på radiOrakel, verdens eldste kvinneradio, der hun blant annet tok initiativ til å starte opp Women's mediawatch i Norge. Hun har også fungert som produsent for flere av Kate Pendrys teateroppsetninger. Christin Aamodt skrev tidligere også for Dagbladets feminismeblogg.
Vovtsjansk
Vovtsjansk (ukrainsk: Вовчанськ, russisk: Волчанск) er en by i Ukraina i Kharkiv oblast (provins). Byen har omkring 20,000 innbyggere.
Historie
Byen ble inntatt den 10. juni 1942 av det tyske Wehrmacht, og befridd i august 1943 av Den røde armé.
Oscar Hanssen
Oscar Hanssen (født 24. desember 1881 i Fredrikstad, død 1943 i Molde) var ordfører i Molde fra 1935 til 1937. Oscar Hanssens veg i Molde er oppkalt etter ham.
Biografi
Oscar Hanssen var ansatt i konfeksjonsbedriften Jacobsen og Braastad i Ålesund. Under bybrannen i Ålesund 1904 brant lokalene ned og konfeksjonsbedriften ble midlertidig flyttet til Molde. Da bedriften flyttet tilbake til Ålesund, ble Oscar Hanssen igjen i Molde. Her grunnla han Confectionsfabrikken AS i 1905. Han ble svensk visekonsul i Molde fra 1918 og ble varamann til Stortinget for perioden 1922-24. Han var medlem av styret i Norges Varemesse fra 1924, fra 1922 til 1926 var han medlem av styret i Norges Industriforbund. Fra 1927 var han medlem av styret for Romsdals Fellesbank.
Ali Ahmad Said Asbar
Ali Ahmad Said Asbar (arabisk: علي أحمد سعيد إسبر‎; født 1. januar 1930), mest kjent under pseudonymet Adonis eller Adunis, er en syrisk poet og essayist som har virket hovedsakelig i Libanon og Frankrike.
Biografi
Said ble født inn i en alawittfamilie, i fjell-landsbyen Al-Qassabin i Latakia i nordre Syria i 1930. Fra tidlig av måtte han arbeide på jordene, men Saids far oppmuntret ham også til å memorere dikt, og etter hvert begynte han å komponere sine egne dikt. I 1947 ble han valgt ut til å fremføre et dikt for den syriske presidenten Shukri al-Quwatli, og dette førte til at han fikk stipend for å gå på skole i Latakia og fortsette ved Universitetet i Damaskus, der han fullførte en grad i filosofi i 1954.
Pseudonymet Adonis valgte han i begynnelsen av sitt forfatterskap, etter at flere magasiner hadde returnert manuskripter der han hadde benyttet sitt egentlige navn. Medlemskapet hans i Det syriske sosialistiske nasjonale parti medførte at han ble fengslet i 1955, og da han slapp ut i 1956, flyttet han til Beirut i Libanon. Der møtte han poeten Yusuf al-Khal, og sammen grunnla de i 1957 magasinet Shi'r (Poesi), som ble møtt med sterk kritikk, fordi det publiserte eksperimentell poesi. I 1960-61 studerte Adonis i Paris, da han fikk et stipend for å reise. Shi'r fortsatte frem til 1964, og ble i 1967 gjenopptatt med andre redaktører. Adonis' nasjonalisme ble til panarabisme, et ønske om å forene alle arabere i én nasjon. Han ga uttrykk for sine politiske synspunkter i Beirut-avisen Lisan al-Hal, og etter hvert i et nytt litterært tidsskrift for eksperimentell poesi, Mawaqif (Standpunkter), startet i 1968.
Etter hvert beveget Adonis seg mer mot mystikk. Gjennom å bruke begreper fra sufismen ble han en fremtredende skikkelse i den neo-sufiske retningen i moderne arabisk poesi som ble populær på 1970-tallet. Han har uttalt at poesien transcenderer politikken. «Poesi kan ikke tilpasses religion eller ideologi. Det gir kunnskap som er eksplosiv og overraskende.»
Etter å ha doktorert med avhandlingen Det statiske og det dynamiske i arabisk kultur (1973) ved Universitetet i Libanon, holdt han et professorat i arabisk litteratur der frem til 1985. I 1976 var han gjesteprofessor ved Universitetet i Damaskus. Da den libanesiske borgerkrigen forverret seg, emigrerte han på 1980-tallet til Paris, der han siden har bodd i eksil.
Forfatterskap
Adonis er en pioner i moderne arabisk poesi. Han blir ofte sett på som en rebell, en ikonoklast som følger sine egne regler. Da han besøkte University of Michigan i 2010, kunne han med et smil om munnen fortelle at «alle lærebøkene i Syria påstår at jeg har ødelagt poesien».
Diktsyklusen Mihyars sanger (1961) regnes som hans mest kjente verk, og et høydepunkt i både moderne arabisk poesi og modernistisk poesi overhodet.
I 2001 ble han hedret med Goethemedaljen. I 2007 fikk han Bjørnsonprisen fra Det Norske Akademi for Litteratur og Ytringsfrihet. I 2011 mottok han Goetheprisen. Han regnes dessuten som en sterk kandidat for å vinne Nobelprisen i litteratur.
Bibliografi
Adonis har skrevet over tjue bøker på arabisk. Diktsamlingene har blitt oversatt til en rekke språk. Under følger utgivelser som har blitt oversatt til norsk og svensk.
Laurentino Cortizo
Laurentino «Nito» Cortizo Cohen (født 30. januar 1953 i Panama by) er en panamansk forretningsmann og politiker. Han ble i 2019 valgt til sitt lands president og overtok presidentembetet 1. juli samme år. Cortizo representerer sentrum-venstre-partiet Partido Revolucionario Democrático (PRD).
Bakgrunn
Cortizo er sønn av en innvandrer fra Galicia i Spania. Moren, Esther Cohen, er av gresk herkomst.
Etter skolegang i hjemlandet og i Nicaragua, begynte han på college forskjellige steder i USA og avla grad i bedriftsledelse ved Norwich University i Northfield i Vermont. Han studerte videre i samme fag og tok mastergrad ved St. Edwards University i Austin i Texas og påbegynte doktorgradsstudier i internasjonal handel og markedsføring ved University of Texas at Austin.
Fra 1981 til 1985 arbeidet han for Organisasjonen av amerikanske stater (OAS) i Washington, D.C. Etter å ha vendt tilbake til hjemlandet arbeidet han i ledelsen for et selskap i byggebransjen og for en kveggård. Han bygget opp næringsvirksomhet under eget navn. Mot slutten av 1986 vendte han tilbake til USA, denne gang som nestleder for Panamas delegasjon til OAS.
Politisk virke
Ved valget i 1994 ble han valgt inn i nasjonalforsamlingen for Partido Solidaridad (PS) fra provinsen Colón. Cortizo brøt etter hvert med PS og gikk i 2004 over til Partido Revolucionario Democrático (PRD). Han ble samme år minister for landbruksutvikling i regjeringen til president Martín Torrijos, men trakk seg i 2006 på grunn av uenighet om vilkårene i en frihandelsavtale med USA.
Ved presidentvalget i 2019 vant han med 33,35 % av stemmene, mot 31 % for den fremste rivalen Rómulo Roux. Korrupsjon og Panamas rykte som sted for hvitvasking av penger var blant de sentrale sakene i valgkampen.
Cortizo ble innsatt i presidentembetet 1. juli 2019.
Børre St. Børresen
Børre Steinar Børresen (født 1954) er en norsk politiker (V) og tidligere skoleleder.
Oppvekst og skolegang
Han ble født den 12. juni 1954 på Tana sykestue og vokste opp i bygda Austertana i Tana kommune.
Al-Noor-moskéen i Christchurch
Al-Noor-moskéen (arabisk: مسجد النور, Masjid al-Noor) er en sunni-islamsk moské i forstaden Christchurch av byen Riccarton på New Zealand. Bygningen ledes av Muslim Association of Canterbury (MAC). I 2014 og 2015, meldte den lokale pressen at forsamlingens medlemmer angivelig hadde blitt radikalisert ved moskéen. I 2015 hadde moskéen 550 medlemmer. Al-Noor-moskéen var det primære mål for moskéangrepet på New Zealand 2019 den 15. mars 2019.
Børre St. Børresen
Oppvekst og skolegang
Børresen utdannet seg som lærer ved Alta lærerhøgskole (1973–1977). Han har senere videreutdannet seg i norsk, musikk, informasjonsteknologi og statsvitenskap. Han har i tillegg tatt en erfaringsbasert master i utdanningsledelse ved Universitetet i Tromsø (2004–2008).
Karriere
Etter utdanningen på lærerhøgskolen arbeidet han som lærer på Austertana skole fra 1977 til 1987, samt skoleåret 1991/1992. Han var i tillegg rektor på samme skole i årene 1978/1979, 1992–1995 og 2001–2010. Fra 2010 til 2015 var Børresen rektor på Haukås skole i Fræna kommune, og fra 2015 til 2018 rektor på Båtsfjord skole.
I 1987–1990 var han daglig leder på Elkem Tana.
Politikk
Børresen har vært innvalgt som kommunestyrerepresentant i Tana kommunestyre i periodene 1979–1983, 1987–2011 og 2019–2023. Han har også vært fylkestingsrepresentant i Finnmark fra 1983 til 1999 og vært landsstyremedlem i Venstre fra 1987 til 1993. Han var med i fylkesutvalget i Finnmark og i Landsdelsutvalget for Nord-Norge i perioden 1995–1999.
Han var Venstres førstekandidat i Finnmark ved stortingsvalgene i 1989, 1993 og 1997.
Hans politiske interesser er menneskerettigheter (gjennom Amnesty) og menneskeverd, det liberale demokrati, natur- og miljøvern med vekt på å opprettholde artsmangfoldet og få kontroll over klimaskadelige utslipp og for at distriktene skal beholde mer av verdiskapingen ved at statens makt reduseres.
Børresen er også sterk engasjert i den internasjonale kampen mot organisert kriminalitet. Han støtter rusreformen, men har tatt tydelig avstand fra cannabislegalisering.
Jiang Menglin
Jiang Menglin (tradisjonell kinesisk: 蔣夢麟, forenklet kinesisk: 蒋梦麟; født 20. januar 1886 i Ningbo i Zhejiang, Kina, død 19. juni 1964), som på engelsk benyttet navnet Chiang Monlin, var president for Pekinguniversitetet fra 1919 til 1927. Senere ble han president for Zhejianguniversitetet.
Han studerte ved Zhejiang Advanced College (浙江高等学堂, nå Zhejianguniversitetet) i Hangzhou i 1903. Han tok doktorgraden (Ph.D.) ved Columbia University i USA, under John Deweys rådgivning.
Han var også undervisningsminister i Republikken Kinas regjering i 1928 og formann for Sino-American Joint Commission on Rural Reconstruction etter annen verdenskrig.
Selvbiografi
Monlin Chiang: Tides from the West: A Chinese Autobiography (New Haven: Yale University Press, 1945).
Skriving
Skriving er å formidle en tekst gjennom tegn og symboler. Skrift skiller seg fra bruk av bilder eller lyd for å formidle et budskap ved at det kreves lesekyndighet for å forstå teksten. Komplekse skrivesystemer av protokileskrift på leire og tre har muligens eksistert i Syria og Tyrkia så tidlig som på midten av det fjerde millennium f.Kr.
Språket uttrykkes ofte på forskjellige måter avhengig av om det er skriftlig eller muntlig overlevering. Man skiller derfor gjerne mellom skriftspråk og talespråk. Skriftspråket er gjerne mer formalisert enn talespråket, fordi det er basert på standardformer som kan uttrykke flere dialekter.
Den andre ferdigheten er evnen til å stave ord og til å sette sammen grammatisk korrekte setninger. Fordi skriftspråket ofte skiller seg fra talespråket er dette noe man må lære. Ved bruk av tekstbehandler på en datamaskin har man tilgang til stavekontroll, men dette er oftest ikke nok til å luke ut alle skrivefeil.
Blant underlag som er blitt brukt gjennom tiden: steinheller, leire, bambusrør, papyrus, voks, vellum, pergament, papir, sand, kobberplater, ben; mens stifter, fjærpenn, skrivepensler, blyanter, fylle- og kulepenn er blitt brukt som skriveredskaper.
Rundt år 8 000 f.Kr. bruktes knuter, innristinger og symboler til informasjonsformidling, rundt 3 000 f.Kr. bruktes kileskrift, rundt 2 500 f.Kr. bruktes papyrus, fra 6. til 19. århundre erstattet fjørpenner stifter, som hadde blitt brukt til, blant annet, kileskrift, i 1795 ble blyanten oppfunnet av franskmannen Nicolas-Jacques Conté, i 1868 ble skrivemaskinen oppfunnet, i 1888 ble kulepennen oppfunnet av amerikaneren John J. Loud, i 1964 kom den første tekstbehandlingsmaskinen på markedet, laget av IBM, og i 2007 kom den første iPhone på markedet.
Jorden rundt på 80 dager (opera)
Jorden rundt på 80 dager, er en norsk opera skrevet av Øystein Wiik, satt til musikk av Gisle Kverndokk, basert på Jules Vernes roman; Le Tour du Monde en quatre-vingts jour
Palmas (andre betydninger)
Navnet eller begrepet Palmas har flere betydninger:
Jorden rundt på 80 dager (opera)
Operaen skulle ha vært åpningsforestillingen i den nye Norske Opera til åpningen av Operahuset i Oslo 12. april 2008, men ble utsatt på grunn av at den er teknisk komplisert og man ønsket at operaens tekniske stab skulle ble mer fortrolige med den avanserte sceneteknikken i det nye operahuset.
Blandina Segale
Blandina Segale, bedre kjent som «Sister Blandina» (Søster Blandina (opprinnelig Rosa Maria Segale; født 23. januar 1850 i Cicagna ved Genova i kongedømmet Sardinia, død 23. februar 1941 i Cincinnati i Ohio i USA) var en italienskfødt amerikansk nonne tilhørende Sisters of Charity of Cincinnati og misjonær, som ble viden kjent for sitt virke i Det ville vesten i Amerika i siste del av 1800-tallet.
Jorden rundt på 80 dager (opera)
Under reisen jorden rundt treffer deltakerne på karakterer fra forskjellige operaer, f.eks Kameliadamen i Paris og Tosca i Roma.
Blandina Segale
I løpet av sitt misjonsvirke møtte hun blant annet Billy the Kid og ledere for indianerstammene apachene og comanchene. Hun underviste og virket som sosialarbeider i Ohio, Colorado og New Mexico, blant indianere, og i innvandrerarbeid blant settlere fra Mexico og fra Europa.
Jorden rundt på 80 dager (opera)
Operaen hadde premiere i mai 2010 med Tom Erik Lie i rollen som Phileas Fogg og Thor Inge Falch som Passepartout.
Blandina Segale
Det katolske erkebispedømmet Santa Fe har med Pavestolens tillatelse startet en helligkåringsgranskning, og hennes sak er kommet så langt at hun er blitt anerkjent som en Guds tjenerinne. Hun er den første i New Mexicos 400-årige historie det er blitt igangsatt helligkåpingsprosess for av et bispedømme i New Mexico. Men bispedømmet Sacramento åpnet i 2005 en helligkåringsgranskning av Alphonse Gallegos, som var født i Albuquerque i New Mexico.
Jorden rundt på 80 dager (opera)
En musikalversjon av operaen, satt opp på Landestheater Linz i Wien vant blant annet beste musikal i Deutscher Musical Theater Preis i Berlin i 2017.
Blandina Segale
Korrespondanse: Hennes liv som nonne i områdene øst for Rio Grande og sør for Sangre de Cristo-fjellene (særlig i Santa Fe County i New Mexico) ble fortalt av henne selv gjennom dagboken «At the End of the Santa Fe Trail» (publisert første gang i 1932, deretter av Bruce Publishers, Milwaukee, Wisconsin, 1948), basert på brevene hun utvekslet med sin kjødelige søster Giustina i Ohio, som også var nonne. Korrespondansen, som dekker perioden 1872 til 1894, ble publisert for første gang i form av en dagbok beregnet på søsteren i et amerikansk katolsk magasin. En italiensk versjon kom i 1990-årene.
Liv og virke
Hun kom som fireåring til Cincinnati med familien fra Italia. Den 8. desember 1868 avla hun sine løfter hosSisters of Charity og fikk ordensnavnet Blandina til minne om den hellige Blandina av Lyon, martyrdøden i 177 i keiser Marcus Aurelius' herskertid i Romerriket. Hun underviste på skoler i Steubenville og Dayton i Ohio til hun den 27. november 1872, ble sendt bare 22 år gammel som misjonær til det rasktvoksende gruvesamfunnet Trinidad i det sørlige Colorado, fire år før territoriet ble elevert til delstat. Hun reiste alene over støvete stier med tog og diligence til de ukjente landene i sørvest, og nådde gruvebyen Trinidad den 9. desember samme år. Det første hun tok opp kampen mot, var lynsjing spraksisen, den summariske måten som ble praktisert på den tiden i flere steder i Det ville Vesten der det normale rettssystem ikke hadde fått sterkt nok fotfeste.
I Vesten fikk hun kontakter med fredløse banditter som infiserte præriene som snart skulle få bosetting av nybyggere. Hun engasjerte seg for menneskelighet og rettferd. En av de meste berømte episoder fdra hennes liv er fa hun grep inn på vegne av faren til en av sine elever; han hadde skutt en mann og ble nå truet på livet av en lynchemobb. Søster Blandina overbeviste mannen om å skrive sin tilståelse, og overbeviste hans offer - som var hardt såret og var døende - til å tilgi gjerningsmannen før han døde. Med dette konfronterte hun dem som ville lynche gjerningsmannen. Morderen fikk sin rettergang, ble dømt til livsvarig fengsel, og så løslatt etter ni måneder for å kunne ta seg av sine fire barn.
Et annet eksempel på samme mot, som viser hennes myndighet og praktiske sans, var da hun fikk vite at et medlem av Billy the Kids bande var blitt alvorlig skadet, og etterlatt alene for å dø i et skur. Dette var utålelig for søster Blandina, hun gikk bort til ham og bøyde seg over den sårede mannen, og sa til lyncherne: «Jeg ser at han har et hardt hode, dere kunne ikke drepe ham selv med et skudd mot hodet»; så begynte han å pleie ham uten å si noe annet, og reddet ham. Senere sa han: «I den tilstand jeg var i, hvis hun hadde talt til meg om omvendelse eller bønner, ville jeg til tross for mine smerter ha sendt henne til helvete; i stedet reddet hun rett og slett mitt liv».
Albuquerque og Santa Fe: I desember 1873 fikk hun beskjed av sin ordensforesatte om forflytning til Santa Fe. Der fikk hun nonnen bygget skoler - bådde katolske og offentlige - og barnehjem, til tross for knapphet på midler, og fortsatte å besøke gruvene i området og byggeplassene for den pågående jernbaneutbyggingen. Samtidig samlet hun inn midler til byggingen av St. Vincent Hospital og for omsorgen for de trengende. Hun besøkte og behandlet Billy the Kid og andre fanger som ble holdt i New Mexicos hovedfengsel.
Søster Blandina kjempet i lang tid mot urettferdighetene begått mot indianerne, som hun var en forkjemper for blant annet ved å sikre dem medborgerrettigheter.[8] Hun skrev: «Stakkars ville hjerter, hvordan de føler seg fylt av sinne og urettferdig behandlet ...»
I brevene til søstrern nevnte han også Billy the Kid, blant annet ''«Han har blågrå øyne, en rosenrød hud og lukten til en liten gutta: han kunne ikke ha vært mer enn sytten år gammel. Han hadde et uskyldig uttrykk, hvis det ikke var for jernfastheten i intensjoner, gode eller dårlige, som kan leses i øyekroken ..., han kunne ha valgt den rette vei og i stedet valgte han feil.»''
Da han fikk vite om hans død, bemerket hun: «Stakkars Billy the Kid, dermed avsluttes løpebanen til en ung mann som begynte å gå nedoverbakke da han i en alder av tolv år og hevnet en fornærmelse som var blitt forøvet mot hans mor ...»
I 1882 ble hun betrodd gjenoppbyggingen av det ødelagte klosteret i Albuquerque. Hun prøvde forgjeves å bygge et sykehus der, så hun ble tilbakekalt i 1889 til Trinidad, hvor hennes rett som ordenssøster til å undervise i den lokale skolen i mellomtiden var blitt bestridt. Til anklagene svarte hun at USAs grunnlov tillot henne å undervise mens hun hadde på seg ordenshabitten. Utstøtelsen mot henne førte til at hun igjen måtte returnere til Albuquerque der hun i 1901 skulle fullføre byggingen av St. Josephs hospital.
Da hun kom tilbake til sine røtter i Cincinnati, nå som eldre nonne, virket hun til sin død blant italienske immigranter.
Hafslo
Tettstedet hadde innbyggere per 1. januar. Bygda ligger ved Hafslovatnet. Sluttstavelsen -lo betyr «engslette» som i navnene Oslo og Flølo, mens forstavelsen hafs- trolig har samme stammen som ordet hav, nemlig noe som hever seg/stiger opp. Hav betydde opprinnelig flo sjø, og er brukt i navngiving av steder som stiger opp, slik Hafslo-gårdens engslette hever seg nokså høyt opp fra innsjøens bredde. Sylfest Lomheim knytter derimot haf- til norrønt hafr (= bukk) som i stedsnavnet Hafrsfjord.
Bygda har jordbruk og skogbruk som tradisjonelle hovednæringer. På Modvo i Hafslo ligger det eneste kjente gårdsanlegget fra folkevandringstiden i Sogn. Modvo var bebodd i årene 300-500, da gården ble fraflyttet og aldri gjenopptatt. Den ble funnet av arkeolog Egil Bakka og utgravd i 1960-62. På gården ble det funnet stolpehull etter hus og flere graver. På Modvo (beslektet med engelsk meadow = eng, trolig med betydningen «Enggården» ) ble det funnet en romersk mynt merket Marcus Aurelius, og rester etter glassbeger og glassperler. I likhet med oldtidsfunnene i Råde i Østfold, der to denarer med romerske keisere var nedlagt som en slags grunnstein ved stolpehull, ble funnet gjort på samme måte på Modvo.
Fra 1877 til 2014 var det videregående skole i bygda, som de siste årene hadde linjene kokk, servitør, helse og sosial.
Hver sommer arrangeres Sognefjord Cup, en fotballturnering for barn, i Moane på Hafslo. Sogn Skisenter ligger også i bygda Hafslo. Skisenteret er kjent for å gi god tilgang til kjøring i puddersnø. På toppen av skitrekket får man utsikt til toppene i Jotunheimen.
Det er flere overnattingssteder i bygda, og i sentrum ligger Eikum Hotell.
Hafslovatnet ligger midt i bygda. Vannet er regulert. Det er særlig ferskvannsørreten som beskattes, og grunneierne har anledning til å drive et begrenset garnfiske.
Den tidligere kommunen Hafslo
Hafslo var tidligere en egen kommune. Hafslo ble opprettet som formannskapsdistrikt i 1837. Kommunen besto da av Ytre Kroken, Ornes og Kinsedal på østsiden av Lustrafjorden og Solvorn, Ytre Hafslo, Veitastrond, Indre Hafslo og Eikum på vestsiden av Lustrafjorden. Hafslo kommune hadde denne utstrekningen frem til 1963 da Hafslo, Jostedal og Luster kommune ble slått sammen til den nye storkommunen Luster kommune. Ved sammenslåingen bodde det 2 384 personer i Hafslo kommune.
Norgesmesterskapet i basketball for menn
Norgesmesterskapet i basketball for menn er et årlig norgesmesterskap i basketball for menn i Norge.
Møll bru
Møll bru på fylkesvei 459 i Holum går over Mandalselva i Lindesnes kommune, Vest-Agder. Brua er 43,9 meter lang sveist platebærerbru.
Norgesmesterskapet i basketball for menn
Siden 2003 har vinneren av sluttspillet i BLNO blitt tildelt Norgesmesterskapstittelen.
Cunliffe Province
På begynnelsen av 1920-tallet ble Nord-Borneos provinser erstattet av 17 distrikter.
Tindra (navn)
Tindra er et opprinnelig svensk kvinnenavn dannet av det svenske ordet tindra, «tindre». Dette ordet er beslektet med det norrøne ordet tendra, «tenne».
Tindra har finlandssvensk navnedag 20. april.
Utbredelse
Tindra er et nylaget kvinnenavn i Sverige og er kjent først fra 1980-tallet.
Kjente personer med navnet
Personene i listen er ordnet kronologisk etter fødselsår.
Palmeira
Palmeira kan vise til:
Pentanychidae
Briggsidae er en gruppe av edderkoppdyr som tilhører ordenen vevkjerringer (Opiliones). Familien var inntil nylig kjent som Pentanychidae.
Utseende
Små (kroppslengde 2-3 mm), gule eller oransje vevkjerringer med svarte tegninger.
Utbredelse
Familien er bare kjent fra det nordvestlige USA, fra delstatene Washington og Oregon.
Ralph Herseth
Ralph Everett Herseth (født 2. juli 1909 i Houghton i Sør-Dakota, død 24. januar 1969 i Aberdeen i Sør-Dakota) var en amerikansk demokratisk politiker. Han var guvernør i delstaten Sør-Dakota 1959–1961.
Familie og yrke
Han gikk Columbia High School i Brown County, Northern State Teachers College, nå en del av Northern State University i Aberdeen, og North Dakota State College i Fargo. Han drev kvegfarm i Houghton samt handel i landbruksredskaper og landbruksvarer.
Han giftet seg lillejulaften i 1937 med Lorna Buntrock, som var datter av tyske innvandrere. Hun hadde vokst opp på en gård i nærheten av Herseths. Etter hans død ble hun også administrasjonsminister i Sør-Dakota (1974–1980). Deres sønn Lars Herseth var medlem av Sør-Dakotas lovgivende forsamling og delstatssenat i over 20 år. Sønnedatteren Stephanie Herseth Sandlin har vært Sør-Dakotas medlem av Representantenes hus.
Politiske og offentlige verv
Han fikk sin første offentlige stilling under den store depresjonen, som inspektør for det offentlige sysselsettingsprogrammet Civilian Conservation Corps i Sør-Dakota 1935–1939. Han ble valgt inn i Sør-Dakotas delstatssenat fra Brown County ved valgene i 1950 og 1954, og ledet det demokratiske mindretallet der fra 1955.
Sisyrium
Sisyrium er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utbredelse
Slekten er utbredt i Australia.
Systematisk inndeling
Slekten blir gjerne slått sammen med Atesta
EM i friidrett 2012 – 200 meter menn
Mennens 200 meter under EM i friidrett 2012 fant sted den 29. og 30. juni på Helsingfors Olympiastadion.
Runde 1
De første 4 I hvert heat (Q) og de 4 beste utøverne ellers (q) gikk videre til semifinalene.
Vind: Heat 1: -0.3 m/s, Heat 2: -1.1 m/s, Heat 3: -0.5 m/s, Heat 4: -0.1 m/s, Heat 5: +0.4 m/s
Semifinaler
De første I hvert heat (Q) og de 2 beste utøverne ellers (q) gikk videre til finalen.
Vind: Heat 1: -0.3 m/s, Heat 2: -0.1 m/s, Heat 3: -1.7 m/s
Finale
Vind: -0.9m/s
Michele Bachmann
Familiebakgrunn og yrkesliv
Michele Marie Amble vokste opp i Anoka i Minnesota. Foreldrene var lutherske norsk-amerikanere. Slektsnavnet Amble kommer fra Amla i Kaupanger. Hun er utdannet fra Winona State University, Oral Roberts University og College of William and Mary, og arbeidet som skattejurist i IRS 1988–1993. I 1978 giftet hun seg med Marcus Bachmann, en klinisk terapeut med en mastergrad fra Regent University og en doktorgrad fra Union Graduate School, som hun hadde møtt i studietiden. De drev valgkamp for demokraten Jimmy Carter i 1976, men de ble skuffet over ham som president, og de har vært republikanere siden presidentvalget i 1980.
Bachmann og hennes ektemann har fem barn (Lucas, Harrison, Elisa, Caroline og Sophia). Bachmann uttalte i 2011 at hun hadde gjennomgått en spontanabort etter fødselen av deres andre barn, Harrison. Bachmann og hennes ektemann har også hatt fosterhjem for 23 andre barn, alle tenåringsjenter, der flere hadde spiseforstyrrelser.
Michele Bachmann var valgt til Minnesotas delstatssenat fra 2001 til hun ble kongressrepresentant.
International Waterski & Wakeboard Federation
International Waterski & Wakeboard Federation (IWWF) er det internasjonale idrettsforbundet for vannski og wakeboard, stiftet i Genève 27. juli 1946 under navnet International Water Ski Union. Den 12. august 1955 ble navnet endret til World Water Ski Union. Det nåværende navnet ble tatt 1. januar 1989.
Forbundet er anerkjent av Den internasjonale olympiske komité og medlem av Association of IOC Recognised International Sports Federations.
IWWF har 84 nasjonale medlemsforbund. President i IWWF er Kuno Ritschard.
Commission de la capitale nationale
Commission de la capitale nationale (CCN, engelsk: National Capital Commission (NCC)) er et canadisk statlig selskap som forvalter de føderale landområdene og bygningene i Canadas nasjonale hovedstadsregion, som omfatter Ottawa og Gatineau med forsteder.
Selskapets rolle er å fremme regionen som landets hovedstadsområde, særlig med tanke på anliggender som har nasjonal interesse, som monumenter og minnesmerker, turisme og begivenheter som Canadas nasjonaldag. Hovedstadsområdet er ikke en egen jurisdiksjon slik det gjerne er i andre føderasjoner (Washington, DC, Australian Capital Territory, Distrito Federal).
Tove Thun
Tove Thun (født 7. august 1972) er en tidligere norsk alpinist fra Oppdal, mest kjent som en av verdens beste telemarkskjørere fra 1993 til 1996. Hun representerte NTHI og la opp rundt 1997.
Rachel Roberts (Canada)
Rachel Roberts (født 8. april 1978 i Vancouver i Britisk Columbia) er en canadisk modell og skuespiller. Hun har opptrådt i flere annonsekampanjer; den mest kjente av dem er for Biotherm. Hun var gift med Andrew Niccol i 2002 og de har 2 barn sammen. Hun begynte å jobbe for kvinnemagasiner som Elle, Vogue, Harper's Bazaar, Glamour, Marie Claire og Sports Illustrated Swimsuit Issue.
Hun har i stor grad spilt i reklamefilmer og i forskjellige annonsekampanjer. Men hun har også vært gjesteskuespiller i TV-serier som f.eks. Entourage, Ugly Betty og Numbers. Hun har dessuten en fast rolle i TV-kanalen ABCs dramaserie Flashforward, som ble skapt av David Goyer.
Jakob Terjesønn Rypdal
Jakob Terjesønn Rypdal (født 27. oktober 1989 i Oslo) er en norsk elektronikaartist og gitarist.
Karriere
Rypdal vokste opp i Tresfjord, Møre og Romsdal. Etter hvert flyttet han til Oslo, og i 2011 var han en av gitaristene som fremførte et spesialskrevet verk komponert for blåseinstrumenter, gitarer og et hundretalls Harley-Davidson-motorer, laget av faren Terje Rypdal. Med på konserten i Tønsberg var også TNT-gitaristen Ronni Le Tekrø.
I 2015 var Rypdal med på en norgesturné sammen med halvbroren, perkusjonisten Marius Rypdal, som støttemusikere for sangeren Sibeth Hoff. De kombinerte tradisjonelle musikalske uttrykk med elektroniske uttrykk. Han ga også ut albumet Maelstrom med elektronikaprosjektet Manta Ray som har base i Oslo.
Sloboda Ukraina
Området ble tradisjonelt brukt av krimtatarer og nogajtatarer for å invadere russiske områder langs Muravskijveien og Iziumveien. Det var del av det knapt befolkede steppelandet som var kjent som de ville felt. Etter flere russisk-krimske kriger oppfordret de russiske tsarene kosakker til å slå seg ned i regionen for å fungere som en slags grensevakt mot invasjonene.
Bortsett fra kosakker var bosetterne bønder og byfolk fra Ukraina på venstrebredden og høyrebredden. Navnet Sloboda Ukraina kommer fra ordet sloboda (russisk: cлободa), et slavisk uttrykk som betyr «frihet» og som var en slags bosetning. Innbyggerne i en sloboda slapp å betale skatt til tsaren i en periode, og dette viste seg å friste mange innbyggere, ikke minst flyktninger fra områder lenger vest som var under polsk styre. Mot slutten av 1700-tallet var det 532 slobodaer i Sloboda Ukraina.
Fra 1650 til 1765 vart Sloboda Ukraina i økende grad organisert etter kosakkiske militærtradisjoner, og kosakkene som flyttet hit ble kjent som sloboda-kosakker. Under Katarina den store ble privilegine til kosakkene avskaffet og den delvis selvstyrte regionen konsolidert som en provins (namestnitsjestvo) som også ble hetende Sloboda Ukraina. I 1835 ble provinsen Sloboda Ukraina avskaffet og det meste av området ble del av det nye Kharkov-gubernija, og noe ble del av Voronezj og Kursk, som da var under Ukraina på venstrebredden i Lille-Russland. Regionen ble omorganisert flere ganger i sovjettiden, før grensene til dagens Kharkiv oblast ble fastlagt i 1930-årene.
Sloboda Ukraina tilsvarer i dag områder i dagens Kharkiv og deler av Sumy, Donetsk og Luhansk oblast i Ukraina, samt deler av Belgorod, Kursk og Voronezj oblast i Russland.
Bombefly
Et bombefly er et militærfly konstruert spesielt for angrep mot mål på landgrunn eller vann ved bruk av luftbårne våpen slik som bomber, luftbårne kryssermissiler og lufttorpedoer.
Bombeflyets utvikling
I starten av flyvningens historie ble krigsfly brukt som observasjonsfly overfor fremmede troppebevegelser og egne artillerinedslag og som kurérfly. Etter hvert utviklet man imidlertid fly som var kun tenkt som bombefly, og i nyere tid spiller taktiske og strategiske bombefly en sentral rolle i en hver krigssituasjon. Første gang bruk av bomber fra fly ble brukt i kamphandlinger var under 1. november 1911 under den italiensk-tyrkiske krig, hvor en bombe ble sluppet fra et Rumpler Taube-fly.
Første verdenskrig
I løpet av første verdenskrig begynte man å montere maskingevær på fly slik at man kunne skyte ned fiendtlige observasjonsfly. Etter hvert utviklet man også taktikker der håndgranater ble sluppet over fiendens skyttergraver. I løpet av krigen ble det utviklet spesielle bomber til slipp fra flyene. De første bombene ble kastet fra cockpit, over siden av flyet, men siden ble bombene montert i egne mekanismer under flyet. Det første fire-motors bombeflyet var det russiske Sikorsky Ilya Muromets som ble bygd i 1913.
Mellomkrigstiden
I mellomkrigstiden ble det utviklet fly kun beregnet til bombing, og etter hvert som nyttelasten økte kunne maskinene enten bære noen få store bomber (opptil 1 tonn) eller mange mindre bomber. I sistnevnte tilfelle var det ikke plass til bombene under flyet, så bomberom ble utviklet hvor bombene lå i holdere og ble sluppet ut gjennom bombelukene i bunnen av flyet.
Andre verdenskrig
I løpet av andre verdenskrig gikk våpenkappløpet i høygir, og det ble utviklet et stort antall både strategiske og taktiske bombefly. De strategiske bombeflyene var hovedsakelig store fly med lang rekkevidde og muligheten til å frakte bombelast på opptil 10 tonn. Den strategiske bombetaktikken gikk ut på å bombe infrastruktur og industrielle mål. De taktiske bombeflyene var på den annen side mindre, lettere og raskere bombe- eller angrepsfly som ble satt til bombing av bakkestyrker eller andre rent militære mål. Under andre verdenskrig ble det også mulig for strategiske bombefly å utføre såkalt teppebombing, der store områder bombes systematisk. Dette var også en taktikk som ble videreført i Vietnamkrigen.
Pedro da Costa
Pedro da Costa eller Lu Bodu (født 1654 i Serpa nær Evora i Portugal, død 24. oktober 1696 i Goa i India) var en katolsk misjonær tilhørende jesuittordenen.
Han dro ut fra Portugal til India i 1677. Han virket også en tid i Kina, sannsynligvis i Macao.
Bombefly
Bestykning
Til forsvar mot fiendtlige jagerfly ble det innført sekundær bevæpning av manuelt betjente maskingeværer, monteret i flyets sider, top, bunn, for og akter, ofte i spesielt innrettede, dreibare kanontårn (turrets). Mer moderne forsvarsmekanismer består blant annet av sensorer, som reagerer dersom fiendtlig radar er låst på flyet. I slike tilfeller kan man etterlate et kunstig radarekko etter seg i luften ved å skyte ut chaff – små sølvfoliestrimler som faller sakte mot bakken og som reflekterer radarstråler. Er flyet mål for varmesøkende missiler, kan det skytes ut flares – lyskuler, som ved hjelp av sterk varmestråling lokker missilet bort fra flyet.
Bernalillo County
Bernalillo County er et fylke i den amerikanske delstaten New Mexico. Det ligger i de sentrale delene av staten og det grenser mot Sandoval County i nord, Santa Fe County og Torrance County i øst, Valencia County i sør og mot Cibola County i vest.
Bernalillo Countys totale areal er 3 027 km² hvorav 7 km² er vann. I 2000 hadde fylket 556 678 innbyggere og administrasjonssenteret ligger i byen Albuquerque som også er fylkes og delstatens største by.
Öskjuvatn
Öskjuvatn er en innsjø som ligger i høylandet på Island. Arealet er på rundt 11 km², og med sin dybde på 220 m er det den dypeste innsjøen på Island. Innsjøen ligger i kalderaen til vulkanen Askja nordøst på Vatnajökull. Navnet betyr Askjainnsjøen. På samme vis som nabokrateret Víti ble det skapt i et kraftig vulkanutbrudd i 1875.
På begynnelsen av 1900-tallet forsvant to tyske vitenskapsmenn, Walter von Knebel og Max Rudloff, da de utforsket innsjøen i en liten båt. Forloveden til Knebel, Ina von Grumbkow, ledet en leteekspedisjon, men det ble aldri funnet noen spor etter de to mennene.
Hausvik Fotballklubb
Hausvik Fotballklubb (stiftet i 1965 (egentlig dato er 30.11.1964) er en fotballklubb fra Haus på Osterøy. Klubben spiller til daglig i 5. divisjon i Hordaland Fotballkrets.
Hausvik har tidligere vært så høyt oppe som dagens 3. divisjon. Hausvik har ca. 200 medlemmer pr 2015.
Rivalene til Hausvik er de andre lokale fotballagene på Osterøy. De siste årene er det Fotlandsvåg som har hatt den største rivaliseringen med Hausvik. Begge lagene har fulgt hverandre i divisjonssystemet og havnet i samme avdeling. Andre lokale rivaler er Osterøy Idrottslag og Valestand/Hjellvik, men begge ligger i andre divisjoner.
Historikk
I 2007 klarte laget, etter fire sesonger på rad i 7. divisjon, å rykke opp til 6. divisjon. I 2015 rykket Hausvik ned til 7.divisjon, og i 2016 endte de på andreplass i sin avdeling.
Fekting under Middelhavslekene 2005
Fekting under Middelhavslekene 2005. Fekting var en av flere sporter under de femtende middelhavslekene som ble arrangert i Almería i Spania i perioden 24. juni til 3. juli 2005. Det var fjortende gangen som fekting var med på programmet under middelhavslekene. Det ble konkurrert i fem øvelser, tre for menn og to for kvinner. Mennene konkurrerte individuelt i florett, kårde og sabel og kvinnene i florett og kårde. Alle tapende semifinalister fikk bronsemedaljer. Frankrike ble beste nasjon med tre gullmedaljer foran Italia med to.
En tid for fulle hester
En tid for fulle hester (orig: Zamani barayé masti asbha, kurdisk: Demek jibo hespên serxweş) er en kurdisk film fra 2000 regissert av Bahman Ghobadi og spilt inn i østre Kurdistan, Iran. Den vant prisen for det gyldne kamera under Cannes filmfestival i 2000, og Don Quijote-prisen under Tromsø Internasjonale Filmfestival.
Filmen handler om noen foreldreløse søsken som forsørger seg selv gjennom å drive smugling over grensa mellom Irak og Iran og prøver å skaffe en av søsknene en operasjon.
Caldas (andre betydninger)
Caldas kan vise til:
En tid for fulle hester
Handling
En kurdisk familie forsøker å overleve etter at begge foreldrene deres er døde. Ayoub, den eldste gutten i familien, blir husets overhode og må gjøre alt han klarer for å overleve. Madi, Ayoubs funksjonshemmede bror, har behov for en medisinsk operasjon. Ayoub strekker seg langt for å samle inn penger til operasjonen ved å smugle lastebil-dekk sammen med en gruppe andre kurdiske landsbyboere i nærheten av grensen mellom Iran og Irak.
Ayoubs onkel bestemmer seg for å gifte seg med Ayoubs søster, mot å betale brudgommens familie som kan finansiere Madis operasjon på den irakiske siden av grensen. Men når de ankommer familien nekter brudgommens mor å akseptere Madi. Men hun godtar å gi Ayoub og hans onkel en muldyr som kompensasjon. Ayoub bestemmer seg for å ta med muldyret til Irak, hvor dyret sannsynligvs er verdt mer. Han slår seg sammen med en gruppe smuglere, for å komme seg over grensen. De bruker muldyr til å frakte produkter, og gir dyrene whisky slik at de bedre kan overleve den harde vinteren i fjellet. Men smuglerne blir snart tatt i bakhold på vei over grensen, og dyrene er alt for fulle til å fortsette videre.
Coimbra (andre betydninger)
Coimbra kan vise til:
Lava (band)
Lava er en norsk musikkgruppe som ble etablert 1977 i Årdal av Per Hillestad på trommer og gitarist Svein Dag Hauge som fikk med seg Kjell Hestetun på bass og Stein Eriksen på tangenter. Bandet spiller jazzrock og poprock.
Karriere
Lavas gjennombrudd i Norge kom etter bandets opptreden på Vossajazz i 1978. Året etter spilte det på Konsertpaleet i Bergen, og dette markerte også starten på bandets samarbeide med Randy Crawford. Gruppen ga ut det selvtitulerte debutalbumet Lava i 1980, med bidrag fra Geir Langslet på tangenter og Olav Stedje som vokalist. Hestetun og Eriksen forlot så bandet, mens kvartetten Hauge, Hillestad og Langslet samt bassist Rolf Graf fortsatte. De ga ut albumet Cruisin i 1981, med bidrag fra Per Kolstad på piano, saksofonisten Sigurd Køhn, Bruce Rasmussen på trommer (dobbeltromming med Per Hillestad) og Marius Müller på gitar. Låten «Take Your Time» ble en Norges- og Europahit.